L 341/68 Den Europæiske Unions Tidende 18.12.2013 KOMMISSIONENS GENNEMFØRELSESAFGØRELSE af 11. december 2013 om afvisning af Ungarns anmodning om inden for rammerne af den hurtige reaktionsmekanisme at indføre en særlig foranstaltning, der fraviger artikel 193 i Rådets direktiv 2006/112/EF om det fælles merværdiafgiftssystem (meddelt under nummer C(2013) 9007) (Kun den ungarske udgave er autentisk) (2013/769/EU) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets direktiv 2006/112/EF af 28. november 2006 om det fælles merværdiafgiftssystem ()), særlig artikel 199b, og ud fra følgende betragtninger: (1) — Ved meddelelse  registreret i Kommissionen den 27. november 2013 anmodede Ungarn om bemyndigelse til inden for rammerne af den hurtige reaktionsmeka- nisme at indføre en særlig foranstaltning, der fraviger artikel 193 i direktiv 2006/112/EF. (2) —Ifølge denne meddelelse er de nationale myndigheder blevet opmærksomme på, at erhvervsdrivende har begået momssvig, idet de har undladt at betale moms til skattemyndighederne. (3) — Den ønskede foranstaltning består i at udpege den afgifts- pligtige person, som varerne, i dette tilfælde sukker, leveres til, som momsbetalingspligtig i stedet for leveran- døren. (4) — Den 4. december 2013 meddelte Kommissionen medlemsstaterne, at den rådede over alle de nødvendige oplysninger til at kunne vurdere anmodningen. () EUT L 347 af 11.12.2006, s. 1. (5) — Ungarn har fremsendt detaljerede statistikker over svig i den pågældende sektor, hvoraf det tydeligt fremgår, at svig allerede fandt sted i betydeligt omfang i 2011 og 2012. (6) — Der er således ikke tale om, at den afdækkede svig er opstået pludseligt, jf. artikel 199b i direktiv 2006/112/EF. (7) — Den undtagelse, der anmodes om, bør derfor ikke indrømmes — VEDTAGET DENNE AFGØRELSE: Artikel 1 Ungarn må ikke inden for rammerne af den hurtige reaktions- mekanisme indføre den særlige foranstaltning, som fraviger artikel 193 i direktiv 2006/112/EF. Artikel 2 Denne afgørelse er rettet til Ungarn. Udfærdiget i Bruxelles, den 11. december 2013. På Kommissionens vegne Algirdas SEMETA Medlem af Kommissionen